CELEX: E2014J0003
Language: sk
Date: 2014-09-24 00:00:00
Title: Rozsudok súdu z 24. septembra 2014 vo veci E-3/14 – Dozorný úrad EZVO/Nórske kráľovstvo (Nesplnenie záväzkov štátu EHP – Smernica Komisie 2009/12/ES o letiskových poplatkoch)

23.4.2015   
            
            
               SK
            
            
               Úradný vestník Európskej únie
            
            
               C 131/6
            
         ROZSUDOK SÚDU
   z 24. septembra 2014
   vo veci E-3/14
   Dozorný úrad EZVO/Nórske kráľovstvo
   (Nesplnenie záväzkov štátu EHP – Smernica Komisie 2009/12/ES o letiskových poplatkoch)
   (2015/C 131/06)
   Vo veci E-3/14 Dozorný úrad EZVO/Nórske kráľovstvo – ŽIADOSŤ o vyhlásenie, že Nórske kráľovstvo tým, že v stanovenej lehote neprijalo a/ani Dozornému úradu EZVO bezodkladne neoznámilo opatrenia potrebné na transpozíciu aktu uvedeného v bode 65a prílohy XIII k Dohode o Európskom hospodárskom priestore, konkrétne smernice Európskeho parlamentu a Rady 2009/12/ES z 11. marca 2009 o letiskových poplatkoch v znení prispôsobenom dohode prostredníctvom protokolu 1 k tejto dohode, si nesplnilo svoje povinnosti vyplývajúce z uvedeného aktu a článku 7 Dohody o EHP, Súd EZVO v zložení Carl Baudenbacher, predseda, Per Christiansen a Páll Hreinsson (sudca spravodajca), sudcovia, vyniesol 24. septembra 2014 rozsudok, ktorého výroková časť znie takto:
   Súd EZVO týmto:
   
               1.
            
            
               vyhlasuje, že Nórske kráľovstvo tým, že v stanovenej lehote neprijalo všetky opatrenia potrebné na transpozíciu aktu uvedeného v bode 65a prílohy XIII k Dohode o Európskom hospodárskom priestore (smernica Európskeho parlamentu a Rady 2009/12/ES z 11. marca 2009 o letiskových poplatkoch) v znení prispôsobenom dohode prostredníctvom protokolu 1 k tejto dohode, si nesplnilo svoje záväzky vyplývajúce z uvedeného aktu a článku 7 Dohody o EHP;
            
         
               2.
            
            
               nariaďuje Nórskemu kráľovstvu uhradiť trovy tohto konania.